Newsbook.com.mt .td_uid_2_604bc2c97ca57_rand.td-a-rec-img{text-align:left}.td_uid_2_604bc2c97ca57_rand.td-a-rec-img img{margin:0 auto 0 0} L-eks Prim Ministru u eks Kap tal-Partit Nazzjonalista Lawrence Gonzi appella li, "hemm bżonn sforz akbar minn kulħadd biex l-għanqbuta tinkixef kollha kemm hi u ssir ġustizzja biex dan il-ħmar il-lejl jiġi eżorċizzat darba għal dejjem." Gonzi kien qiegħed jitkellem dwar dak li ħareġ ilbieraħ fil-Qorti waqt il-kumpilazzjoni tal-evidenza dwar il-qtil tal-ġurnalista Daphne Caruana Galizia. F'kitba fuq il-paġna ta' Facebook, Gonzi qal li r-rakkont makabru ta' kif u għaliex inqatlet Daphne Caruana Galizia mhux biss iniffed qalb il-familja tagħha iżda huwa ta' theżżiża għal kull min huwa ġust u jħobb lil pajjiżu. Il-bieraħ segwejna x'kien qiegħed jintqal fil-Qrati tal-Ġustizzja tagħna dwar l-assassinju ta' Daphne Caruana Galizia…. Posted by Lawrence Gonzi on Friday, March 12, 2021 Gozzi appella biex ħadd ma jibqa' ċass quddiem din l-allegazzjoni li Daphne nqatlet għax kienet se tippubblika "xi dettalji". Fil-Qorti lbieraħ xehed Vince Muscat magħruf bħala l-Koħħu. Fost oħrajn huwa qal li, Alfred Degiorgio wieħed mill-akkużati fl-assassinju ta' Daphne Caruana Galizia, qallu li l-eks Deputat Mexxej Chris Cardona tah informazzjoni dwar ir-raids. Ħareġ ukoll li ħu Alfred Degiorgio, George kien attiva l-bomba qabel ma' Alfred qallu 'now'. Muscat spjega wkoll li Jamie Vella u Robert Aguis kienu jafu f'dak li kienu qegħdin jippjanaw hu u l-aħwa Degiorgio. "Alfred Degiorgio qalli li Cardona tah informazzjoni dwar ir-raids" – Il-Koħħu .td_uid_3_604bc2c97cd15_rand.td-a-rec-img{text-align:left}.td_uid_3_604bc2c97cd15_rand.td-a-rec-img img{margin:0 auto 0 0}